***Zebegény Község Polgármesterétől***

***2627 Zebegény, Árpád u. 5.***

*E-mail:* polgarmester@zebegeny.hu

**Napirendet tárgyaló ülés dátuma:** 2025. február 25.

**Előterjesztést készítette:** Schottner Norbert helyettesítő jegyző

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének 2025.02.27. napján tartandó ülésére*

**Zebegény Német Nemzetiségi Önkormányzattal kötendő közigazgatási szerződés jóváhagyása**

Tisztelt Képviselő-testület!

A nemzetiségek jogairól szóló 2011. évi CLXXIX. törvény (továbbiakban Njtv) 80 § (2) bekezdése alapján „A települési önkormányzat a települési nemzetiségi önkormányzattal a helyiséghasználatra, a további feltételek biztosítására és a feladatok ellátására vonatkozóan közigazgatási szerződésben megállapodik. A megállapodást szükség szerint, általános vagy időközi választás esetén az alakuló ülést követő harminc napon belül felül kell vizsgálni.”

Az Njtv. rendelkezéseinek megfelelően az együttműködési megállapodás felülvizsgálata vált szükségessé, mely során a 2018. évben kelt együttműködési megállapodást hatályon kívül helyezése, valamint az előterjesztés mellékleteként csatolt közigazgatási szerződés elfogadása javasolt.

Kérem a Képviselő-testületet, hogy az előterjesztést tárgyalja meg, és a határozati javaslatot fogadja el..

Zebegény, 2025. február 19.

 Ferenczy Ernő Ervin sk.

polgármester

Határozati javaslat

A Képviselő-testület …/2025. (...) sz. határozata

közigazgatási szerződés jóváhagyásáról

Zebegény Község Önkormányzat Képviselő-testülete úgy dönt, hogy jóváhagyja a Zebegény Német Nemzetiségi Önkormányzattal kötendő közigazgatási szerződést.

Felhatalmazza a polgármestert a szerződés aláírására.

Határidő: azonnal

Felelős: polgármester